LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL BAZINIŲ KAINŲ BALO VERTĖS

2014 m. vasario 10 d. Nr. V-214

Vilnius

Vadovaudamasis Lietuvos Respublikos sveikatos draudimo įstatymu, Lietuvos Respublikos 2014 metų Privalomojo sveikatos draudimo fondo biudžeto rodiklių patvirtinimo įstatymu ir atsižvelgdamas į Privalomojo sveikatos draudimo tarybos 2014 m. sausio 14 d. nutarimą Nr. DT-1/1 „Dėl 2014 metų Privalomojo sveikatos draudimo fondo biudžeto lėšų asmens sveikatos priežiūros paslaugoms paskirstymo“ bei Privalomojo sveikatos draudimo tarybos 2014 m. sausio 14 d. posėdžio metu pateiktą siūlymą:

1.	N u s t a t a u, kad:

1.1.	asmens sveikatos priežiūros paslaugų (įskaitant reabilitacijos III paslaugas suaugusiesiems ir vaikams, vaikų medicininės reabilitacijos bei sanatorinio gydymo paslaugas ir sveikatos programose numatytas paslaugas), kurių išlaidos apmokamos Privalomojo sveikatos draudimo fondo (toliau – PSDF) biudžeto lėšomis, bazinių kainų 1 balo vertė lygi 0,93 lito, išskyrus:

1.1.1.	stacionarines asmens sveikatos priežiūros paslaugas, kurių išlaidos apmokamos Lietuvos Respublikos sveikatos apsaugos ministro 2006 m. gruodžio 22 d. įsakymo Nr. V-1113 „Dėl Asmens sveikatos priežiūros paslaugų apmokėjimo tvarkos aprašo tvirtinimo“ nustatyta tvarka,

1.1.2.	slaugos paslaugas namuose, kurių išlaidos apmokamos Lietuvos Respublikos sveikatos apsaugos ministro 2007 m. gruodžio 14 d. įsakymo Nr. V-1026 „Dėl Slaugos paslaugų ambulatorinėse asmens sveikatos priežiūros įstaigose ir namuose teikimo reikalavimų patvirtinimo“ nustatyta tvarka,

1.1.3.	pirminės ambulatorinės asmens sveikatos priežiūros paslaugas, kurių išlaidos apmokamos Lietuvos Respublikos sveikatos apsaugos ministro 2005 m. gruodžio 5 d. įsakymo Nr. V-943 „Dėl Pirminės ambulatorinės asmens sveikatos priežiūros paslaugų organizavimo ir apmokėjimo tvarkos aprašo bei Pirminės ambulatorinės asmens sveikatos priežiūros paslaugų ir bazinių kainų sąrašo tvirtinimo“ nustatyta tvarka,

1.1.4.	brangiuosius tyrimus ir procedūras, kurių išlaidos apmokamos Lietuvos Respublikos sveikatos apsaugos ministro 2005 m. balandžio 27 d. įsakymo Nr. V-304 „Dėl Brangiųjų tyrimų ir procedūrų, kurių išlaidos apmokamos Privalomojo sveikatos draudimo fondo biudžeto lėšomis, ir jų bazinių kainų sąrašo bei Brangiųjų tyrimų ir procedūrų išlaidų apmokėjimo tvarkos aprašo patvirtinimo“ nustatyta tvarka,

1.1.5. medicininės reabilitacijos ir sanatorinio gydymo paslaugas (išskyrus reabilitacijos III paslaugas suaugusiesiems ir vaikams bei vaikų medicininės reabilitacijos ir sanatorinio gydymo paslaugas), kurių išlaidos apmokamos Lietuvos Respublikos sveikatos apsaugos ministro įsakymuose nustatyta tvarka. Šių paslaugų bazinių kainų 1 balo vertė lygi 0,91 lito,

1.1.6.	žmogaus audinių, ląstelių ir organų transplantacijos paslaugas, kurių išlaidos apmokamos Lietuvos Respublikos sveikatos apsaugos ministro įsakymuose nustatyta tvarka. Šių paslaugų bazinių kainų 1 balo vertė lygi 0,95 lito;

1.2. bazinio dantų protezavimo paslaugų išlaidų dydžio, kompensuojamo PSDF biudžeto lėšomis Lietuvos Respublikos sveikatos apsaugos ministro 2005 m. lapkričio 21 d. įsakymo Nr. V-890 „Dėl Dantų protezavimo paslaugų teikimo ir išlaidų kompensavimo iš Privalomojo sveikatos draudimo fondo biudžeto tvarkos aprašo patvirtinimo“ nustatyta tvarka, 1 balas lygus 0,89 lito.

2.	P r i p a ž į s t u netekusiu galios Lietuvos Respublikos sveikatos apsaugos ministro 2011 m. gruodžio 23 d. įsakymą Nr. V-1114 „Dėl bazinių kainų balo vertės“ su visais pakeitimais ir papildymais.

3.	N u s t a t a u, kad šis įsakymas taikomas atsiskaitant už	asmens sveikatos priežiūros paslaugas, suteiktas nuo 2014 m. sausio 1 d.

Sveikatos apsaugos ministras	Vytenis Povilas Andriukaitis